Številka: 0100-837/2015/77

**URAD PREDSEDNIKA REPUBLIKE**

**DRŽAVNI ZBOR REPUBLIKE SLOVENIJE**

**DRŽAVNI SVET REPUBLIKE SLOVENIJE**

**USTAVNO SODIŠČE REPUBLIKE SLOVENIJE**

**RAČUNSKO SODIŠČE REPUBLIKE SLOVENIJE**

**VARUH ČLOVEKOVIH PRAVIC REPUBLIKE SLOVENIJE**

**DRŽAVNA REVIZIJSKA KOMISIJA REPUBLIKE SLOVENIJE**

**INFORMACIJSKI POOBLAŠČENEC REPUBLIKE SLOVENIJE**

**KOMISIJA ZA PREPREČEVANJE KORUPCIJE REPUBLIKE SLOVENIJE**

**DRŽAVNA VOLILNA KOMISIJA**

**VRHOVNO SODIŠČE REPUBLIKE SLOVENIJE**

**VRHOVNO DRŽAVNO TOŽILSTVO**

**DRŽAVNO PRAVOBRANILSTVO**

**OBČINE**

**ZDRUŽENJE OBČIN SLOVENIJE**

**SKUPNOST OBČIN SLOVENIJE**

**ZDRUŽENJE MESTNIH OBČIN SLOVENIJE**

**MINISTRSTVA**

**ORGANI V SESTAVI MINISTRSTEV**

**VLADNE SLUŽBE**

**UPRAVNE ENOTE**

Datum: 05. 01. 2016

**ZADEVA: Aneksi h kolektivnim pogodbam dejavnosti in poklicev zaradi realizacije VI. točke Dogovora o ukrepih na področju stroškov dela in drugih ukrepih v javnem sektorju za leto 2016 - pojasnilo**

Spoštovani,

zaradi realizacije VI. točke Dogovora o ukrepih na področju stroškov dela in drugih ukrepih v javnem sektorju za leto 2016 (Uradni list RS, št. 91/15, v nadaljevanju: Dogovor) so bili v Uradnem listu RS 106/15 objavljeni aneksi h:

* Kolektivni pogodbi za državno upravo, uprave pravosodnih organov in uprave samoupravnih lokalnih skupnosti,
* Kolektivni pogodbi za dejavnost vzgoje in izobraževanja v Republiki Sloveniji,
* Kolektivni pogodbi za raziskovalno dejavnost,
* Kolektivni pogodbi za kulturne dejavnosti v Republiki Sloveniji,
* Kolektivni pogodbi za dejavnost zdravstva in socialnega varstva,
* Kolektivni pogodbi za dejavnost obvezne socialne varnosti,
* Kolektivni pogodbi za kmetijsko dejavnost,
* Kolektivni pogodbi za gozdarsko dejavnost,
* Kolektivni pogodbi za dejavnost okolja in prostora,
* Kolektivni pogodbi za dejavnost poklicnega gasilstva,
* Kolektivni pogodbi Javnega gospodarskega zavoda Brdo Protokolarne storitve Republike Slovenije.

V VI. točki dogovora je bilo namreč z reprezentativnimi sindikati javnega sektorja dogovorjeno, da se s 1.1.2016 uveljavijo nove uvrstitve delovnih mest, ki so vezane na uvrstitve orientacijskih delovnih mest in nazivov, katerih vrednotenje je bilo spremenjeno z Aneksom št. 1 h Kolektivni pogodbi za javni sektor (Uradni list RS, št. 23/09) in katerih uvrstitev je zaradi načela enakega plačila za primerljivo delo potrebno zvišati. V pogajanjih o uvrstitvah delovnih mest, ki so potekala z reprezentativnimi sindikati javnega sektorja je bilo dogovorjeno, da se uvrstitve delovnih mest uskladijo tako, da se za en plačni razred povišajo uvrstitve delovnih mest plačne skupine J od I. do vključno IV. tarifnega razreda, ki so uvrščena do vključno 14. plačnega razreda, zaradi česar je bilo treba spremeniti vse zgoraj navedene kolektivne pogodbe. Zaradi istega razloga (posledica sklenjenega Aneksa 1 h KPJS) so se v Kolektivni pogodbi za dejavnost vzgoje in izobraževanja ter v Kolektivni pogodbi za raziskovalno dejavnost za ustrezno število plačnih razredov povišale tudi uvrstitve določenih delovnih mest v plačni skupini D in H.

Višje uvrstitve delovnih mest veljajo od 1. januarja 2016, kar pomeni, da bodo javni uslužbenci izplačilo višjih plač, skladno z zgoraj navedenimi aneksi h kolektivnim pogodbam, prejeli pri plači za mesec januar 2016.

Upoštevaje 9. točko šestega odstavka 7. člena ZSPJS (Uradni list RS, št. [108/09](http://www.uradni-list.si/1/objava.jsp?urlurid=20094891) - uradno prečiščeno besedilo, [13/10](http://www.uradni-list.si/1/objava.jsp?urlurid=2010520), [59/10](http://www.uradni-list.si/1/objava.jsp?urlurid=20103273), [85/10](http://www.uradni-list.si/1/objava.jsp?urlurid=20104554), [107/10](http://www.uradni-list.si/1/objava.jsp?urlurid=20105583), [35/11](http://www.uradni-list.si/1/objava.jsp?urlurid=20111743) - ORZSPJS49a, [27/12](http://www.uradni-list.si/1/objava.jsp?urlurid=20121121) - odl. US, [40/12](http://www.uradni-list.si/1/objava.jsp?urlurid=20121700) - ZUJF, [46/13](http://www.uradni-list.si/1/objava.jsp?urlurid=20131753), [25/14](http://www.uradni-list.si/1/objava.jsp?urlurid=2014961) – ZFU, [50/14](http://www.uradni-list.si/1/objava.jsp?urlurid=20142074), [95/14](http://www.uradni-list.si/1/objava.jsp?urlurid=20143949) - ZUPPJS15 in 90/15 – ZUPPJS16), je zaradi višjih uvrstitev delovnih mest iz navedenih aneksov h kolektivnim pogodbam, treba uskladiti tudi akte o sistemizaciji delovnih mest, ki med drugim vključujejo plačni razred sistemiziranega delovnega mesta oziroma naziva. Glede na dejstvo, da se javnim uslužbencem na delovnih mestih iz zgoraj navedenih aneksov h kolektivnim pogodbam spreminja višina plačnega razreda, je treba tem javnim uslužbencem izdati aneks h pogodbi o zaposlitvi, s katerim se v tej pogodbi določi nov plačni razred. Zaradi višje uvrstitve delovnega mesta oziroma naziva se namreč plačni razred poviša vsem, ki opravljajo naloge na teh delovnih mestih oziroma nazivih in ne le javnim uslužbencem, ki so uvrščeni v izhodiščni plačni razred delovnega mesta. Če se je uvrstitev delovnega mesta spremenila z npr. 13. v 14. plačni razred, potem znaša nov razpon možnih napredovanj na tem delovnem mestu od 14. do 24. plačnega razreda. Javni uslužbenec, ki je pred uveljavitvijo aneksov k zgoraj navedenim kolektivnim pogodbam npr. bil uvrščen v 23. plačni razred (takratni končni plačni razred), bo sedaj uvrščen v 24. plačni razred (nov končni plačni razred).

Uredba o enotni metodologiji in obrazcih za obračun in izplačilo plač v javnem sektorju (Uradni list RS, št. [14/09](http://www.uradni-list.si/1/objava.jsp?sop=2009-01-0487), [23/09](http://www.uradni-list.si/1/objava.jsp?sop=2009-01-0979), [48/09](http://www.uradni-list.si/1/objava.jsp?sop=2009-01-2423), [113/09](http://www.uradni-list.si/1/objava.jsp?sop=2009-01-5149), [25/10](http://www.uradni-list.si/1/objava.jsp?sop=2010-01-1096), [67/10](http://www.uradni-list.si/1/objava.jsp?sop=2010-01-3703), [105/10](http://www.uradni-list.si/1/objava.jsp?sop=2010-01-5472), [45/12](http://www.uradni-list.si/1/objava.jsp?sop=2012-01-1922), [24/13](http://www.uradni-list.si/1/objava.jsp?sop=2013-01-0868), [51/13](http://www.uradni-list.si/1/objava.jsp?sop=2013-01-1975), [12/14](http://www.uradni-list.si/1/objava.jsp?sop=2014-01-0354), [24/14](http://www.uradni-list.si/1/objava.jsp?sop=2014-01-0957), [52/14](http://www.uradni-list.si/1/objava.jsp?sop=2014-01-2339), [59/14](http://www.uradni-list.si/1/objava.jsp?sop=2014-01-2608) in [24/15](http://www.uradni-list.si/1/objava.jsp?sop=2015-01-1063)) v 3. členu določa vrsto izplačila: razlika do minimalne plače (A020). Javni uslužbenci, ki se jim osnovna plača zaradi sklenjenih aneksov poveča, in kljub navedenemu plača ne dosega minimalne plače, bodo še vedno prejemali razliko do minimalne plače, ki pa bo v znesku drugačna, kot so jo prejemali doslej, kar je treba upoštevati pri poročanju podatkov o plačah v ISPAP. Ob tem velja opozoriti tudi na Zakon o dopolnitvi Zakona o minimalni plači ZMinP-A (Uradni list RS, št. [92/15](http://www.uradni-list.si/1/objava.jsp?sop=2015-01-3610)), ki določa, da se v minimalno plačo ne vštevajo dodatek za nočno delo, dodatek za delo v nedeljo ter dodatek za delo na praznike in dela proste dneve po zakonu. Minimalna plač v skladu s tem zakonom se začne obračunavati za plačilo dela, opravljenega od 1. januarja 2016.

Z uveljavitvijo zgoraj navedenih aneksov h kolektivnim pogodbam torej ne gre za odpravo anomalij plačnega sistema javnega sektorja glede vrednotenja delovnih mest in nazivov, kot je to sicer predvideno s V. točko Dogovora. Uveljavitev teh aneksov predstavlja zgolj realizacijo VI. točke Dogovora in povišanje uvrstitev delovnih mest, za katera so bila v pogajalskem procesu ugotovljena nesorazmerja, ki so nastala izključno zaradi sklenitve Aneksa št. 1 h Kolektivni pogodbi za javni sektor. Odprava ostalih anomalij glede vrednotenja delovnih mest in nazivov se bo izvedla na podlagi koncepta odprave teh anomalij, ki je bil že predstavljen na seji pogajalske komisije in ki naj bi v okviru te komisije bil dokončno sprejet v mesecu januarju 2016.

Ministrstva prosimo, da z vsebino tega pojasnila seznanijo proračunske uporabnike iz njihove pristojnosti.

S spoštovanjem,

**Boris KOPRIVNIKAR**

**MINISTER**

Poslano:

* naslov